wickkiey/tamil-wikipedia-chunked huggingface dataset:
# இன் டைம்

**இன் டைம்** என்பது 2011 இல் வெளிவந்த அமெரிக்க அறிவியல் சார்ந்த புனைவுத் திரைப்படம் ஆகும். ஆண்ட்ரூ நிக்கோல். அமண்டா செஃப்ரிட் மற்றும் ஜஸ்டின் டிம்பர்லேக் ஆகியோர் இத்திரைப்படத்தை தயாரித்தனர்.  
இத்திரைப்படத்தில் பணத்திற்கு பதிலாக நேரத்தினை பயன்படுத்தினால் எப்படி இருக்கும் என கற்பனை செய்திருந்தார்கள். அந்த உலகத்தில் வாழுகின்ற அனைத்து மனிதர்களின் கைகளில் அவர்களின் வாழ்நாள் கடிகாரம் டிஜிட்டல் முறையில் ஓடும். வேலை செய்து வாழ்நாளினை சம்பளமாக பெற்றுக் கொள்கிறார்கள். கடிகாரத்தின் நேரத்தை பகிர்ந்து கொள்ளவும் இயலும்.
# இன் டைம்

## நடிகர்கள்

- ஜஸ்டின் டிம்பர்லேக் வில் சலாஸாக
- அமண்டா செஃப்ரிட் சில்வியா வெயிஸாக
- சிலியன் மர்பி டைம் கீப்பர் ரேமண்ட் லியோனாக
- அலெக்ஸ் பெட்டிஃபர் ஃபோர்டிஸாக
- வின்சென்ட் கார்தீசர் பிலிப் வெயிஸாக
- ஒலிவியா வைல்ட் ரேச்சல் சலாஸாக
- மாட் போமர் ஹென்றி ஹாமில்டனாக
- ஜானி கலெக்கி போரலாக
- காலின்ஸ் பென்னி டைம் கீப்பர் ஜெயாகராக
- ஈதன் பெக் கான்ஸ்டான்டினாக
- யயா டகோஸ்டா போரலின் மனைவியான கிரெட்டாவாக
- ரேச்சல் ராபர்ட்ஸ் கரேராவாக
# இன் டைம்

## கதை உலகம்

2169 ஆம் ஆண்டு, மக்கள் அனைவரின் முன்கைகளிலும் நேரம் டிஜிட்டல் முறையில் குறிக்கப்பட்டுள்ளது. ஒரு கைகடிகாரத்தில் உள்ளது போல அந்த நேரம் குறைந்து கொண்டே வருகிறது. ஒருவரின் நேரம் பூஜ்ஜியத்தினைத் தொட்டால் அவர் இறந்து விடுகிறார். மக்கள் பணத்திற்கு பதிலாக தங்களின் நேரத்தினை பயன்படுத்துகிறார்கள். டைம் கேப்சூல்கள் என்ற கருவி மூலம் நேரத்தினை கையாளுகிறார்கள். அதில் மக்களகன் நேரத்தினை எடுத்து சேமித்துக் கொள்ளவும், சேமித்த நேரத்தினை பெற்றுக்கொள்ளவும் இயலுகிறது. அக்கருவிகள் வங்கிகளில் பாதுகாப்பாக வைக்கப்படுகிறது. மக்கள் தங்களுக்குள் நேரத்தினை நேரடியாக கைகளை இணைப்பதன் மூலம் மாற்றிக் கொள்கிறார்கள்.  
பேருந்து, மகிழுந்து போன்ற வாகனங்களில் பயணிக்க நேரத்தினை செலவு செய்ய வேண்டியுள்ளது. வேண்டிய உணவுகள், மதுபானங்கள், உடைகள் வாங்கவும் என பணத்திற்கு பதிலாக நேரத்தினை செலவு செய்கிறார்கள். வேலைக்கு சென்று உழைத்து ஊதியமாக நேரத்தினைப் பெருகிறார்கள். இந்த உலகில் நேரத்தினைக் கொண்டு இடங்களைப் பிரித்திருக்கிறார்கள். அதிகபட்ச வாழ்நாளைக் கொண்டவர்கள் பகுதி மிகவும் ஆடம்பரமாகவும், அதற்கு எதிர்மாறாக ஏழைகள் பகுதியும் உள்ளது. இங்கு 24 மணிநேரம் வாழ்நாள் கொண்டவர்கள் கூட உள்ளார்கள். அவர்கள் தினம் உழைத்து ஊதியம் பெற்று வாழ்கிறார்கள். காவலர்களைப் போல இந்த நேரத்தினை வைத்து காவல்காக்கும் 'டைம் கீப்பர்ஸ்' என்போர் உள்ளார்கள்.
# இன் டைம்

## கதை

வில் சாலஸ் (நாயகன்) என்பவர் தொழிலாளியாக டேடன் ஆலையில் பணி செய்கிறார். ஒரு மது விடுதியில் ஹென்றி ஹாமில்டன் என்பரின் நேரத்தினை கொள்ளயடிக்க ஒரு கும்பல் வருகிறது. அதன் தலைவனான ஃபோர்டிஸிடமிருந்து வில் ஹென்றியை காப்பாற்றி தன்னோட இரவு தங்க வைக்கிறார். ஹென்றியிடம் 116 வருடங்கள் வாழ்நாள் உள்ளது. விடியற்காலையில் தன்னை காப்பிற்றிய வில்லிற்கு அந்த நேரத்தினை ஏற்றிவிட்டு மிக சொற்பமான நேரத்தோடு அருகிலுள்ள பாலத்திற்கு சென்று ஏறி நிற்கிறார். வில் எழுந்து தன்னுடைய கைகளில் அதிக நேரம் இருப்பதை உணர்ந்து ஹென்றியை தேடுகிறார். ஆனால் அதற்குள் ஹென்றி இறந்து விடுகிறார்.  
வில் போரல் எனும் தன் நண்பனை சந்தித்து அவனுக்கு 10 வருடங்களைத் தருகிறார். போரல் அந்த பணத்தை வைத்து குடிபழக்கத்திற்கு அடிமை ஆகிறான். வில் தன்னுடைய அம்மாவைக் காண பேருந்து நிலையத்தில் காத்திருகக்கிறார். வில்லின் அம்மாவிற்கு மிகக் குறைவான நேரமே உள்ளது. அதனால் பேருந்தில் ஏறிச் செல்ல முற்படுகிறார். ஆனால் பேருந்தின் கட்டணம் உயர்ந்துவிட்டதால் வில்லை காண ஓடி வருகிறார். வில்லும் அம்மா வரவிருந்த பேருந்து அவர் இல்லாமல் வந்திருப்பதை கண்டு நிலமையை புரிந்து அம்மாவை நோக்கி ஓடுகிறார். ஒரு கட்டத்தில் வில்லின் அம்மா வில்லை சந்திக்கும் தருணத்தில் நேரமின்றி இறந்து போகிறார்.  
வில் தன்னுடைய எல்லையை விட்டு பணக்காரர்கள் வசிக்கும் பகுதிக்கு பயணப்படுகிறார். அங்கிருக்கும் கேசினோ எனும் சூதாட்ட இடத்தில் பிலிப் வெயிஸ் மற்றும் அவரது மகள் சில்வியா ஆகியோரை சந்திக்கிறார். சில்வியாவுக்கும், வில்லிற்கும் காதல் மலர்கிறது. வில் கேசினோவில் சம்பாதித்த நேரத்தை டைம்கீப்பர்ஸ் எடுத்துக்கொண்டு கணிசமான அளவு நேரத்தை மட்டும் வில்லிற்கு தருகிறார்கள். வில்லை அங்கிருந்து அவனுடைய இடத்திற்கு செல்ல வழியுருத்துகிறார்கள். வில் சில்வியாவை கைதியாக வைத்து தப்பிக்கிறார். சில்வியாவின் நேரத்தை தனக்கு பகிர்ந்து தர கோருகிறார். ஆனால் சில்வியா மறுத்துவிடுகிறாள். டைம் கீப்பர்ஸ் துரத்தும் போது சில்வியா, வில் வந்த வாகனம் விபத்துக்குள்ளாகிறது. சிலர் சில்வியாவின் நேரத்தையும் திருடிக் கொள்கிறார்கள். இப்போது சில்வியாவும், வில்லும் மிகக்குறைந்த நேரத்தோடு இருக்கிறார்கள்.  
பணக்கார பெண்ணான சில்வியா ஏழைகளின் உணர்வுகளை புரிந்து கொள்ள தொடங்குகிறாள். வில்லோடு இணைந்து சில்வியா ஒரு வங்கியை கொள்ளையடிக்கிறார்கள். நேரத்தை கடனாகப்பெற காத்திருப் போர்களையும் டைம் கேப்சியூல்களை எடுத்துக் கொள்ள சொல்கிறார்கள். இதனால் அன்றாடப் பணி பாதிக்கிறது. எனினும் இது பெரிய மாற்றத்தை நிகழ்த்தவில்லை என காண்கிறார்கள். தேவைப்படுகின்ற பலருக்கு உதவி செய்ய சில்வியாவின் தந்தையிடம் உள்ள 10,00,000 ஆண்டு மதிப்புள்ள கேப்சியூலை மிரட்டி எடுத்துக்கொள்கிறார்கள். அதை மக்களிடம் பகிர்ந்து கொண்டதும், ஏழை என்பவர்களே இல்லை என்ற நிலை உருவாகிறது.
# இன் டைம்

## பாக்ஸ் ஆபிஸ்

* இன் டைம் * திரைப்படம் வெளியான வாரத்தில் 12 மில்லியன் பணத்தை வசூல் செய்தது. இந்தப்படம் இறுதியாக அமெரிக்காவில் $37.5 டாலரும், உலக அளவில் $173.9 டாலரும் வசூல் செய்தது.
# ரவுத் நாச்சா

**ரவுத் நாச்சா' (Raut Nacha** ) என்பது தங்களை கிருட்டிணரின் சந்ததியினர் எனக் கருதும் யாதவர் என்ற சாதி நிகழ்த்தும் ஒரு நடனமாகும். அவர்களைப் பொறுத்தவரை இது கிருட்டிணருக்கு வழிபாட்டின் அடையாளமாக இருக்கிறது. 'தேவ உத்னி ஏகாதசி' நேரத்தில் அவர்கள் இந்த நடனத்தை நிகழ்த்துகிறார்கள். இந்து நாட்காட்டியின்படி சிறுது கால ஓய்வு எடுத்துக் கொண்ட பிறகு கடவுள் கிருட்டிணரை விழித்தெழச் செய்யும் நேரம் என்று நம்பப்படுகிறது. இந்த நடன வடிவம் சத்தீசுகர் மாநிலத்தில் இருந்து உருவானது. இந்த நடனம் மிகவும் பிரபலமான பகவான் கிருட்டிணரின் மீது கோபிகைப் பெண்கள் நிகழ்த்தும் நடனமாகக் கருதப்படும் “இராச லீலை"யை ஒத்திருக்கிறது என்றும் கூறப்படுகிறது. மேலும், இந்த நடனம் வழக்கமாக தீபாவளிக்கு பிறகு ஒரு வாரம் வரை நிகழ்த்தப்படுகிறது. கூடுதலாக, இது "தீமையை அழித்த" கடவுளின் வெற்றியைக் கொண்டாடுவதற்காக உருவாக்கப்பட்டது.
# ரவுத் நாச்சா

## ரவுத் நாச்சாவின் வரலாறு / தோற்றம்

யாதவர்கள் என்பவர்கள் ஒரு பண்டைய பழங்குடியினராவர். இந்து வேதங்களின்படி, விஷ்ணுவின் மறுபிறவி என்று கருதப்படும் பகவான் கிருட்டிணரின் சந்ததியினர் என்று இவர்கள் அறியப்படுகிறார்கள். யாதவ குலத்தின் மன்னரும், கிருட்டிணரின் மாமனுமான கம்சனுக்கும் நடந்த போரில் கிருட்டிணரின் வெற்றியைக் கொண்டாடுவதற்காகவே இந்த நடனம் உருவாக்கப்பட்டது. ஆரம்பத்தில் இந்த நடன வடிவம் யாதவர் / ரவுத் குலத்தினரால் மட்டுமே நிகழ்த்தப்பட்டது. ஆனால், சத்தீசுகர் மாநிலத்திற்குள் அதன் புகழ் படிப்படியாக அதிகரித்ததன் காரணமாக, இந்த நடன வடிவம் இப்போது அனைத்து சமூகத்தினரால் நிகழ்த்தப்படுகிறது.
# ரவுத் நாச்சா

## ரவுத் நாச்சாவில் பயன்படுத்தப்படும் ஆடைகள்

இந்த நடன வடிவத்தில் பயன்படுத்தப்படும் ஆடை அடிப்படையில் மிகவும் “வண்ணமயமானது”. மேலும் நடனக் கலைஞர்கள் தங்கள் இடுப்பில் மணிகள் கட்டிக்கொள்வதும் அடங்கும். கூடுதலாக, குச்சிகள் மற்றும் உலோகக் கவசங்களும் இந்த பழங்குடி நடனத்தின் ஒரு முக்கிய அங்கமாக அமைகின்றன. ஏனெனில் இது அடிப்படையில் "தீமையை அழிப்பது" என்ற வெற்றியைக் கொண்டாடும் ஒரு "வெற்றி நடனம்" (அதாவது யாதவர்களின் கடவுளான கிருட்டிணர் தீயவனான கம்சனை தோற்கடித்த நிகழ்வை கொண்டாடுதல்).
# ரவுத் நாச்சா

## ரவுத் நாச்சாவில் ஈடுபட்டுள்ள இசை

இந்த வகை நடன வடிவத்தில் சம்பந்தப்பட்ட இசையின் சாராம்சம் முக்கியமாக துளசிதாசர் மற்றும் கபீர் ஆகியவர்களால் எழுதப்பட்ட “தோஹா” என்ற வகையில் அமைந்துள்ளது. (மெட்ரிக் மீட்டரில் இயற்றப்பட்ட கவிதைகளில் ஒரு ரைமிங் இணை) அவை ஒரு நிகழ்ச்சியின் போது ஒரு பாடகரால் பாடப்படுகின்றன. ஒரு "தோஹா" என்ற பாடல் வகை சத்தீசுகர் மாநில கலாச்சாரத்தின் ஒரு அங்கமாக உள்ளது. பொதுவாக இது இந்தி கவிதைகளில் பயன்படுத்தப்படுகிறது. மேலும் இது பெரும்பாலும் பண்டிகை சந்தர்ப்பங்களில் இவ்வகை தோஹாக்கள் பயன்படுத்தப்படுகிறது.
# ரவுத் நாச்சா

## ரவுத் நாச்சாவில் பயிற்சி மற்றும் நடன நுட்பம்

இந்த நடன வடிவத்தை நடனக் கலைஞர்கள் குழுக்களாக நடனமாடுவர்.(அதாவது ஆண் மற்றும் பெண்) குச்சிகள் மற்றும் உலோகக் கவசங்களைப் பயன்படுத்தி நிகழ்த்துவர். இதன் கருப்பொருள் முக்கியமாக கிருட்டிணருக்கும் கம்சனுக்கும் இடையிலான போரைப் பற்றி இருக்கும். இவ்வகை நடனத்திற்கான பயிற்சி மையங்கள் / பள்ளிகளைப் பொறுத்தவரை, மாநிலத்திலோ அல்லது நாட்டிலோ எங்கும் தனியே ஏதும் அமைந்திருக்கவில்லை. ஏனெனில் இது அடிப்படையில் ஒரு "பழங்குடி" நடன வடிவமாகும். இது பொதுவாக ஒரு தலைமுறையிலிருந்து மற்றொரு தலைமுறைக்கு கடத்தப்படுகிறது.
# பார்டோ சாம்

**பார்டோ சாம் (Bardo Chham)** என்பது அருணாச்சல பிரதேசத்தின் மேற்கு காமெங் மாவட்டத்தின் ஒரு சிறிய சமூகமான ஷெர்டுக்பென்கள் என்பவர்களின் நாட்டுப்புற நடனமாகும். பார்டோ சாம் என்ற சொல்லுக்கு உள்ளூர் மொழியில் ஜாதகங்களின் நடனம் என்று பொருள். நல்ல மற்றும் கெட்ட சக்திகள் மனிதகுலத்தின் வாழ்க்கையை இயக்குகின்றன என்று சமூக உறுப்பினர்கள் நம்புகிறார்கள். ஒரு வருடத்தில் ஒவ்வொரு மாதமும் பன்னிரண்டு வெவ்வேறு தீய சக்திகள் தோன்றி ஒன்றுபடுகின்றன என்று அவர்கள் மேலும் கூறுகிறார்கள்.  
ஷெர்டுக்பென் சமூகத்தின் பழங்குடியினர் தங்களை பல்வேறு விலங்குகளாக மறைத்துக்கொண்டு இந்த பன்னிரண்டு தீய சக்திகளுக்கு எதிராக போராடுகிறார்கள். பெரிய முரசுடன் இணைந்து கலைஞர்கள் நடனமாடுகிறார்கள். தீமைக்கு எதிரான நன்மையின் வெற்றியை சித்தரிக்கும் மற்றும் அதை மிகவும் தனித்துவமான பாணியில் சந்தோஷப்படுத்தும் பல்வேறு செயல்கள் உள்ளன. நடனக் கலைஞர்கள் வண்ணமயமான மற்றும் துடிப்பான ஆடைகளை பல்வேறு விலங்குகளின் முகமூடியுடன் அணிந்துகொள்கிறார்கள். ஒவ்வொன்றும் பார்டோ சாம் நடனத்தின் பின்னணியில் உள்ள கதைகளை எடுத்துக்காட்டுகின்றன. இந்த பண்டைய நாட்டுப்புற நடனம் இந்த பிராந்தியத்தில் மிகவும் பிரபலமானது மற்றும் இது இந்தியாவின் பன்முகப்படுத்தப்பட்ட கலாச்சார பின்னணியின் ஒரு பகுதியாகும்.  
வடகிழக்கு மாநிலமான அருணாச்சல பிரதேசத்தில் தோன்றிய பார்டோ சாம், அதன் பூர்வீக மக்களிடையே இன்னும் ஆர்வத்துடன் நடைமுறையில் உள்ள பழங்கால நடனங்களில் ஒன்றாகும். அருணாச்சல பிரதேச மாவட்டத்தில் பல்வேறு பழங்குடியினர் குடியேறியதால், நடனம் மற்றும் கலாச்சாரம் அடிப்படையில் பாரம்பரிய விழாக்கள் மற்றும் சடங்குகளில் கொண்டாடப்படும் அவர்களின் வாழ்க்கை முறையின் வெளிப்பாடாகும்.
பிரபலமான நம்பிக்கையின்படி, ஒவ்வொரு ஆண்டும் பன்னிரண்டு தீய விலங்குகள் தோன்றும் மற்றும் இந்த விலங்குகள் பிரதிநிதித்துவப்படுத்தும் தீய சக்திகளை எதிர்த்துப் போராட பார்டோ சாம் நடனத்தின் போது ஷெர்டுக்பென்கள் பழங்குடி விலங்குகளாக தோற்றமளிக்கிறார்கள். பழங்குடி மக்கள் வெவ்வேறு விலங்குகளாக உடை அணிந்து மேளம் மற்றும் தாள வாத்தியங்களை இசைத்துக் கொண்டு நடமாடுகிறார்கள்.
# பார்டோ சாம்

## பார்டோ சாமின் வரலாறு / தோற்றம்

வரலாற்று ரீதியாகப் பார்த்தால், அருணாச்சல பிரதேச மாநிலத்தில் உள்ள பலரைப் போன்ற இந்த நடன வடிவம் சுற்றுச்சூழலிலிருந்து பெறப்பட்டது, அருணாச்சலபிரதேசத்தில் நாட்டுப்புற நடனத்தின் வரலாறு பூர்வீகவாசிகளிடமிருந்து பெறப்பட்ட நாட்டுப்புறக் கதைகளை பெரிதும் நம்பியுள்ளது ’இயற்கை அன்னை மற்றும் அவளது இயற்கை வாழ்விடங்களுடன் நெருங்கிய தொடர்பும் இது உள்ளது. இயற்கையில் உள்ள அனைத்திற்கும் ஏதேனும் உள்ளார்ந்த தாக்கங்கள் உள்ளன என்ற அவர்களின் பேகன் நம்பிக்கை, நடன நாடகங்களையும், விலங்குகளின் கதைகள் மற்றும் எளிமையான வெளிப்பாட்டு வடிவங்களையும் உள்ளடக்கிய நடன நாடகங்களை பயிற்சி செய்ய வழிவகுக்கிறது.
# பார்டோ சாம்

## பார்டோ சாமில் பயன்படுத்தப்படும் ஆடைகள்

இந்த நடன வடிவத்தில் பயன்படுத்தப்படும் வண்ணமயமான ஆடைகளைத் தவிர, முக்கிய அம்சம் நடனக் கலைஞர்களால் பன்னிரண்டு விலங்கு முகமூடிகளைப் பயன்படுத்துவதாகும். பிரபலமான நாட்டுப்புறக் கதைகளின்படி இந்த முகமூடிகள் அடிப்படையில் பன்னிரண்டு தீய விலங்குகளைக் குறிக்கின்றன. அவை ஒவ்வொரு ஆண்டும் “ஷெர்டுக்பென்” பழங்குடி சமூகத்தின் முன் தோன்ற வேண்டும்.
# பார்டோ சாம்

## பார்டோ சாமில் பயன்படுத்தப்படும் இசை

இந்த நடன பாணியில் பயன்படுத்தப்படும் இசை மிகவும் ஆற்றல் வாய்ந்தது மற்றும் முக்கியமாக முரசு மற்றும் சிலம்பல்கள் போன்ற கருவிகளின் பயன்பாட்டை உள்ளடக்கியது.
# பார்டோ சாம்

## பார்டோ சாம் நடன நுட்பம்

இந்த நடன வடிவத்தில் சம்பந்தப்பட்ட நுட்பத்தைப் பொறுத்தவரை, நடனக் கலைஞர்கள் (அதாவது ஆண் மற்றும் பெண் இருவரும்) விலங்கு முகமூடிகளை அணிந்து கொண்டு முரசின் துடிப்புக்கேற்ப தாளமாக நடனமாடுகிறார்கள். பயிற்சி மையம் / பள்ளிகளைப் பொறுத்தவரை மாநிலத்திலும் நாட்டிலும் எங்கும் இல்லை, ஏனெனில் இந்த நடன வடிவம் “ஷெர்டுக்பென்” பழங்குடியினரின் ஒரு தலைமுறையிலிருந்து மற்றொரு தலைமுறைக்கு பாரம்பரியமாக அனுப்பப்பட்டுள்ளது.
# மேரி எம். கிளாக்கின்

**மேரி எம். கிளாக்கின்** *(Mary M. Glackin)* ஒர் அமெரிக்க விஞ்ஞானியாவார். இவர் அமெரிக்க வானிலை ஆய்வு சங்கத்தின் (ஏ.எம்.எசு) 2020 ஆம் ஆண்டிற்கான தலைவராக உள்ளார்.
# மேரி எம். கிளாக்கின்

## தொழில்

முன்னதாக இண்டர் நேசனல் பிசினசு மெசின்சு நிறுவனத்திற்கு சொந்தமான தி வெதர் நிறுவனத்தில் கிளாக்கின் முதுநிலை துணைத் தலைவராக இருந்தார். தேசிய கடல் மற்றும் வளிமண்டல நிர்வாகச் செயல்பாடுகளுக்கான துணைச் செயலாளர் பதவியிலிருந்து 2012 ஆம் ஆண்டு கிளாக்கின் ஓய்வு பெற்றார். இங்கிருக்கும்போது தேசிய வானிலை சேவை, உலகளாவிய சுற்றுச்சூழல் மாற்றத்திற்கான ஆய்வுத் திட்டம் ஆண்டுகளாக பல்வேறு பொறுப்புகளில் கிளாக்கின் பணியாற்றியுள்ளார்.
# மேரி எம். கிளாக்கின்

## கல்வி

மேரிலாந்து பல்கலைக்கழகத்தில் கிளாக்கின் 1984 ஆம் ஆண்டு இளம் அறிவியல் பட்டம் பெற்றார். வளிமண்டல அறிவியலில் பாடத்தை முக்கியமானதாகக் கொண்ட கணினி அறிவியல் பாடம் இவரது பாடப்பிரிவாக இருந்தது.
# மேரி எம். கிளாக்கின்

## விருதுகள்

கிளாக்கின் அமெரிக்க வானிலை ஆய்வு கழகத்தின் சக உறுப்பினராக இருந்தார். இச்சமூகத்திற்கு இவரளித்த சிறந்த சேவைக்காக சார்லசு பிராங்க்ளின் புரூக்சு விருது 2004 ஆம் ஆண்டு கிளாக்கினுக்கு வழங்கப்பட்டது .
# தோம்காச்சு

**தோம்காச்** *(Domkach)* என்பது பீகார் மற்றும் சார்க்கண்ட் மாநிலங்களில் ஆடப்படும் ஒரு வகையான நாட்டுப்புற நடனமாகும். பீகாரிலுள்ள மிதிலா மற்றும் போச்பூர் மண்டலங்களில் தோம்காச் நடனம் ஆடப்படுகிறது . சார்க்கண்டில் நாக்புரி மொழி பேசும் மக்கள் இந்த நாட்டுப்புற நடனத்தை ஆடுகின்றனர் . திருமணங்களின்போது மணமகன் மற்றும் மணமகனின் குடும்பத்தைச் சேர்ந்த பெண்கள் மற்றும் ஆண்கள் இந்த நடனத்தை நிகழ்த்துகிறார்கள். அனைத்து முக்கிய திருமண விழாக்களிலும் இந்த நடனம் நடக்கிறது. ஒருவருக்கொருவர் கைகளைப் பிடித்துக் கொண்டு இந்த குறிப்பிட்ட நடனத்தை நிகழ்த்த அவர்கள் ஒரு அரை வட்டத்தை உருவாக்குகிறார்கள். பாடப்படும் பாடலின் வரிகள் நையாண்டி மற்றும் மகிழ்ச்சி நிறைந்தவையாக பாடப்படும். நாக்புரி தோம்காச் நடனம் எகாரியா தோம்காச், தோக்ரி தோம்காச் மற்றும் யும்தா தோம்காச் என மேலும் பிரிக்கப்படுகிறது . உத்தரபிரதேசத்தில் இந்நடனத்தையே ஒரு வகையான பண்டிகையாகவும் கொண்டாடுகிறார்கள் .
# கீதாஞ்சலி மிஸ்ரா

**கீதாஞ்சலி மிஸ்ரா** (**Geetanjali Misra**) புது தில்லியை தளமாகக் கொண்ட பெண்கள் உரிமை தன்னார்வ தொண்டு நிறுவனமான சி,ஆர்.இ.ஏ.வின் இணை நிறுவனர் மற்றும் நிர்வாக இயக்குநராக உள்ளார். கீதாஞ்சலி கொள்கை மட்டங்களில் மானியம் தயாரித்தல் மற்றும் பாலியல், இனப்பெருக்க ஆரோக்கியம், பாலினம், மனித உரிமைகள் மற்றும் பாலின அடிப்படையிலான வன்முறை போன்றவற்றின் ஆர்வலராக பணியாற்றியுள்ளார். தற்போது, இவர் பன்னாட்டு மன்னிப்பு அவை (அம்னஸ்டி) பாலின பணிக்குழு, ஸ்பாட்லைட் சிவில் சொசைட்டி குறிப்புக் குழு மற்றும் நீதிக்கான அஸ்ட்ரேயா லெஸ்பியன் அறக்கட்டளை குழுவின் உறுப்பினராக உள்ளார்.
# கீதாஞ்சலி மிஸ்ரா

## சமீபத்திய வாழ்க்கை மற்றும் படைப்புகள்

முன்னதாக, கொலம்பியா பல்கலைக்கழக மெயில்மேன் ஸ்கூல் ஆஃப் பப்ளிக் ஹெல்த் நிறுவனத்தில் அகனள், அகனன், ஈரர், திருனர்(எல்.ஜி.பி.டி.) பிரச்சினைகள், பாலியல் உரிமைகள் மற்றும் பொது சுகாதாரம் ஆகியவற்றின் குறுக்குவெட்டு குறித்து துணை பேராசிரியராக மிஸ்ரா கற்பித்தார். சி.ஆர்.இ.ஏ. வில் சேருவதற்கு முன்பு, அவர் புதுதில்லியில் உள்ள ஃபோர்டு அறக்கட்டளையின் திட்ட அலுவலர், பாலியல் மற்றும் இனப்பெருக்க ஆரோக்கியம் மற்றும் இந்தியா, நேபாளம் மற்றும் இலங்கையில் உள்ள அரசு சாரா நிறுவனங்களுக்கு பாலியல் மற்றும் இனப்பெருக்க சுகாதாரம் மற்றும் உரிமைகள் குறித்து பணியாற்றினார்.
# கீதாஞ்சலி மிஸ்ரா

## சமீபத்திய வாழ்க்கை மற்றும் படைப்புகள்

### பணிகள்

தெற்காசிய வம்சாவளியைச் சேர்ந்த பெண்களுக்கு எதிரான வன்முறையை முடிவுக்குக் கொண்டுவருவதில் உறுதியளித்த நியூயார்க்கில் ஒரு இலாப நோக்கற்ற அமைப்பான 1989 ஆம் ஆண்டில் தெற்காசிய பெண்களுக்காக சாகி உடன் இணைந்து நிறுவினார். முன்னதாக, அவர் இனப்பெருக்க சுகாதார விஷயங்களின் வாரியங்களின் (யுகே) தலைவராக இருந்தார், பாலியல், இனப்பெருக்க சுகாதாரம் மற்றும் உரிமைகள் குறித்து தகவல்கள் அளிக்கும் "மமா காஷ் (நெதர்லாந்து)" எனப்படும் உலகளாவிய மதிப்பாய்வு இதழின் ஆசிரியராவார். இவர் *எஃப்.எச்.ஐ.360* (அமெரிக்கா) இன் வாரிய உறுப்பினராக இருந்தார். மேலும் *ஏ.டபிள்யூ.ஐ.டி.* வாரியத்தின் தலைவராகவும் பணியாற்றினார். கடந்த காலத்தில், அவர் *கோர்டைட்டின்* நிபுணர் ஆலோசனைக் குழுவின் (நெதர்லாந்து) உறுப்பினராக இருப்பது போன்ற பல முக்கிய ஆலோசனைப் பாத்திரங்களை வகித்தார். எச்.ஐ.வி / எய்ட்ஸ் (இந்தியா) இல் உரிமைகள், கல்வி மற்றும் பராமரிப்புக்கான கூட்டணியின் முக்கிய உறுப்பினராக பணியாற்றினார். பிராந்திய மற்றும் பெண்களுக்கான உலகளாவிய மானிய நிதியத்திற்கான உலகளாவிய ஆலோசகராக (அமெரிக்கா) உள்ளார். பாலியல், பாலினம் மற்றும் உரிமைகள் தொடர்பான பிரச்சினைகளில் இவர் எழுதுகிறார்.
# கீதாஞ்சலி மிஸ்ரா

## சமீபத்திய வாழ்க்கை மற்றும் படைப்புகள்

### எழுதிய நூல்கள்

மேலும் 2005 ஆம் ஆண்டில், ராதிகா சந்திரமணியுடன் இணைந்து, *பாலியல் மற்றும் பாலினம் மற்றும் உரிமைகள் : தெற்கு மற்றும் தென்கிழக்கு ஆசியாவில்* ( SAGE பப்ளிகேஷன்ஸ் ) *எக்ஸ்ப்ளோரிங் தியரி அண்ட் பிராக்டிஸ்* போன்ற நூல்களை எழுதியுள்ளார். இதில், பாலியல் மற்றும் தெற்காசியாவில் உரிமைகள், திருநங்கை கல்வி மற்றும் சுகாதார சேவைகள் எய்ட்ஸ் கவலைகள் மற்றும் சிகிச்சை போன்றவற்றைப் பற்றி எழுதியுள்ளார். ஆசியாவில் பாலியல் தொழிலாளர்களின் உரிமைகள் குறித்து மிஸ்ரா பல கல்வித் தாள்களை எழுதியுள்ளார், இதில் *பாலியல் தொழிலாளர்களின் உரிமைகளைப் பாதுகாத்தல்: இந்திய அனுபவம்* என்கிற படைப்பு குறிப்பிடத்தக்கதாக உள்ளது. இது, 2000 ஆம் ஆண்டில் *ஹார்வர்ட் ஸ்கூல் ஆஃப் பப்ளிக் ஹெல்த்,* *ஹெல்த்* மற்றும் மனித உரிமைகள் இதழில் வெளியிடப்பட்டது. இவர், *ஏ.டபிள்யூ.ஐ.டி.* ஆல் வெளியிடப்பட்ட 'இயக்கங்களின் சக்தி' ஆசிரியரும் ஆவார்.
# கீதாஞ்சலி மிஸ்ரா

## சமீபத்திய வாழ்க்கை மற்றும் படைப்புகள்

### கல்வி

இவர், அமெரிக்காவின் கொலம்பியா பல்கலைக்கழகத்தில் சர்வதேச விவகாரங்களில் முதுகலை பட்டங்களையும், அமெரிக்காவின் சிராகஸ் பல்கலைக்கழகத்தில் பொருளாதாரத்திலும் பட்டம் பெற்றவர்.
# நடோங்கோ மற்றும் மாதம்பாவின் நசிங்கா

**இராணி நசிங்கா (Queen Nzingha)** (1583-1663) இன்று அங்கோலா என்று அழைக்கப்படும் மபுண்டு மக்களின் நடோங்கோ மற்றும் மாதம்பா இராச்சியங்களின் 17 ஆம் நூற்றாண்டின் இராணியாவாவார். நடோங்கோவின் ஆளும் குடும்பத்தில் பிறந்த நசிங்கா, போர்த்துகீசியர்களுக்கான தூதராக இருந்த காலத்தில் ஏற்பட்ட அரசியல் நெருக்கடிகளைத் தணிப்பதில் தனது திறமையைக் காட்டினார். பின்னர் தனது சகோதரரின் மரணத்திற்குப் பிறகு அதிகாரத்தை ஏற்றுக்கொண்டார். ஆப்பிரிக்க அடிமை வர்த்தகத்தில் விரைவான வளர்ச்சியின் காலத்தில் இவர் ஆட்சி செய்தார். இவரது ஆட்சி 37 ஆண்டுகள் நீடித்தது.  
அடிமை வர்த்தகத்தை கட்டுப்படுத்தும் முயற்சிகளில், தென் மேற்கு ஆபிரிக்காவை நோக்கி தங்கள் முயற்சிகளை மையமாகக் கொண்டிருந்த போர்த்துகீசியர்களுக்கு எதிராக தனது ராச்சியங்களின் சுதந்திரம் மற்றும் அந்தஸ்திற்காக நசிங்கா போராடினார். இன்று, அங்கோலாவில் இவரது உளவுத்துறை, அரசியல் மற்றும் இராஜதந்திர ஞானம் மற்றும் இவரது அற்புதமான இராணுவ உத்திகளுக்காக இவர் நினைவுகூரப்படுகிறார். லுவாண்டாவில் உள்ள ஒரு பெரிய தெருவுக்கு இவரது பெயரிடப்பட்டது. மேலும், 2002 ஆம் ஆண்டில் லுவாண்டாவில் உள்ள லார்கோ டோ கினாக்ஸிக்ஸி நகரில் இவரது சிலை ஒன்று 27 வது ஆண்டு சுதந்திரத்தின நிறைவைக் கொண்டாடுவதற்காக அப்போதைய குடியரசுத்தலைவர் சாண்டோஸ் அவர்களால் அர்ப்பணிக்கப்பட்டது.
# நடோங்கோ மற்றும் மாதம்பாவின் நசிங்கா

## ஆரம்ப கால வாழ்க்கை

நசிங்கா 1583 ஆம் ஆண்டில் மத்திய மேற்கு நடோங்கோவின் அரச குடும்பத்தில் பிறந்தார். அவர் நடோங்கா மன்னர் கிலுவன்ஜியின் மகளாவார். இவரது தாயார் இவரது தந்தையின் அடிமை மனைவிகளில் ஒருவராவார். நசிங்காவுக்கு முகும்பு, அல்லது 'லேடி பார்பரா' மற்றும் கிபுஞ்சி, அல்லது 'லேடி கிரேஸ்' என்ற இரண்டு சகோதரிகள் இருந்தனர். இவருக்கு மபாண்டி கிலுவான்ஜி என்ற ஒரு சகோதரர் இருந்தார். இவரது தந்தை இறந்த பிறகு நசிங்கா அரியணையை ஏற்றுக்கொண்டனர்.  
புராணத்தின் படி, நசிங்கா பிறக்கும்போது தொப்புள் கொடி கழுத்தில் மூடப்பட்டிருந்ததால் இவருக்கு நசிங்கா என்று பெயர் சூட்டப்பட்டது. இந்த குணாதிசயம் கொண்ட நபர் ஒரு சக்திவாய்ந்த மற்றும் பெருமைமிக்க நபராக வளருவார் என்பதற்கான அறிகுறியாக இது கூறப்படுகிறது. பிற்கால வாழ்க்கையில் இவர் நினைவுகூர்ந்த தகவல்களின்படி, இவருடைய தந்தையால் இவர்ள் பெரிதும் விரும்பப்பட்டார். அவர் தன் ராச்சியத்தை ஆளும்போது இவரையும் அருகில் வைத்துக் கொண்டார். தன்னுடன் இவரைப் போருக்கு அழைத்துச் சென்றார். நசிங்கா தனது தந்தையுடன் முக்கிய போர்க் கூட்டங்கள் மற்றும் பிற நிர்வாக விவகாரங்களில் கலந்து கொண்டார். இவர் தனது தந்தையுடன் போருக்குச் செல்ல ஒரு போர்வீரராகப் பயிற்சி பெற்றார். போர்த்துகீசிய மிஷனரிகளைப் பார்வையிடுவதன் மூலம் போர்த்துகீசிய மொழியில் படிக்கவும் எழுதவும் கற்றுக் கொண்டார். அட்லாண்டிக் அடிமை வர்த்தகம் மற்றும் பிராந்தியத்தில் போர்த்துகீசியர்களால் அதிகாரத்தை பலப்படுத்துதல் ஆகியவை வேகமாக வளர்ந்து கொண்டிருந்த ஒரு காலகட்டத்தில் இவர் வளர்ந்தார், மேலும் இவரது குடும்பத்தின் இராச்சியத்திலும் அதைச் சுற்றியுள்ள இராச்சியங்களிலும் இது உருவானது.
# நடோங்கோ மற்றும் மாதம்பாவின் நசிங்கா

## ஆளுமை

லுவாண்டாவில் உள்ளா நசிங்காவின்சிலை ]]
இன்று, அங்கோலாவில் அங்கோலாவின் தாய், பேச்சுவார்த்தைகளின் போராளி, மற்றும் அங்கோலா மக்களின் பாதுகாவலர் என இவர் நினைவுகூரப்படுகிறார். இவரது அரசியல் மற்றும் இராஜதந்திர புத்திசாலித்தனம் மற்றும் இவரது அற்புதமான இராணுவ உத்திகளுக்காக ஆப்பிரிக்கா முழுவதும் ஒரு குறிப்பிடத்தக்க தலைவர் மற்றும் பெண்ணாக இவர் இன்னும் கௌரவிக்கப்படுகிறார். மேலும் இவர் ஒடுக்குமுறைக்கு எதிரான போராட்டத்தின் அடையாளமாகக் கருதப்படுகிறார். நசிங்கா தனது மாநிலத்தின் மீதான அனைத்து தாக்குதல்களிலிருந்தும் தப்பிப்பிழைத்து, விசுவாசமான ஆதரவாளர்களின் வலுவான தளத்தை கட்டியெழுப்பினார். . உள்நாட்டுப் போரின்போது அங்கோலா விடுதலைக்கான மக்கள் இயக்கத்தின் அடையாளமாக நசிங்கா ஏற்றுக்கொள்ளப்பட்டார்.
# லோபமுத்ரா மித்ரா

**லோபமுத்ரா மித்ரா**(*Lopamudra Mitra*) ஓர் இந்திய பாடகர் மேலும் நவீன பெங்காலி பாடல்கள் மற்றும் நாட்டுப்புறப் பாடல்கள் பாடுவதில் கைதேர்ந்தவர். ரவீந்திர சங்கீத்தின் இந்தியப் பாடகரும் இவரே ஆவார்.
கொல்கத்தாவைச் சேர்ந்த பெங்காலி இசை இயக்குநர் / இசையமைப்பாளர் மற்றும் நன்கு அறியப்பட்ட கிதார் கலைஞர் ஜாய் சர்க்கார் என்பவரை 2001-ஆம் ஆண்டு திருமணம் செய்து கொண்டார்.
# லோபமுத்ரா மித்ரா

## ஆரம்ப கால வாழ்க்கை

லோபமுத்ரா இந்தியாவின் தெற்கு கொல்கத்தாவில் பிறந்து வளர்ந்தார்.
பாரம்பரிய உதவி மற்றும் டெனர் குரல் தரத்துடன் வடிவமைக்கப்பட்ட அவரது தனித்துவமான நாடக பாணிக்காக அவர் பல விருதுகளை வென்றார்.
அவரது இசை வாழ்க்கையின் 10 வது ஆண்டு நிறைவடைந்தவுடன் எச்.எம்.வி தங்க வட்டு விருது வழங்கி கௌரவித்தது.
வங்காளத் திரைப்பட பத்திரிகையாளர்கள் சங்கம் - செடின் சைத்ரமாஷ் என்ற படத்தில் இடம்பெற்ற இவரது குரலுக்கு சிறந்த பெண் பின்னணி விருது வழங்கி கௌரவித்தது.  
இசைக்கும் கவிதைக்கும் உள்ள தொடர்பு நித்தியமானது, படைப்பாளர்களை காலமற்றதாக ஆக்குகிறது. பெங்காலி இசை பெரும்பாலும் பல்வேறு கவிதைகளிலிருந்து தழுவி எடுக்கப்பட்டுள்ளது. லோபமுத்ரா மித்ராவின் இசையைப் பற்றி வரும்போது, நம் மனதில் வரும் பாடல்கள் 'ததினா நாட்டினா' அல்லது 'அய்யே கே கே ஜாபி' அல்லது 'லிலாபாலி.' பெங்காலி கவிஞர்கள். கொல்கத்தாவில் வசிப்பவர்களுக்கு நகரத்தின் ஆக்கபூர்வமான கூடுதல் கலாச்சாரத்தைப் பார்க்கத் தொடங்கிய மாயா ஆர்ட் ஸ்பேஸில் 29 வது மாயா அடா, லோபமுத்ராவின் இசை பயணத்தின் வித்தியாசமான பக்கத்தை ஆராய பார்வையாளர்களுக்கு உதவியது.  
லோபமுத்ரா மித்ரா கீதாபிடன் கலாச்சார நிறுவனத்தில் இருந்து ரவீந்திர சங்கீத்தில் பயிற்சி பெற்றார். ஆனால் எந்தவொரு குறிப்பிட்ட கட்டமைப்பிற்கும் ஒத்துப்போகாத வித்தியாசமான ஒன்றைப் பாடுவதற்கான நித்திய தேடலால் அவள் எப்போதும் அவதிப்பட்டாள். அவரது வழிகாட்டியான சமீர் சாட்டர்ஜியின் வழிகாட்டுதலின் கீழ் அவர் ‘கிளாஸ் தியேட்டருடன்’ இணைக்கப்பட்டார், அவர் பிற்காலத்தில், கவிதைகளை பாடல்களாக மாற்றி, லோபமுத்ரா தனது மந்திரக் குரலைக் கொடுக்கும் தாளங்களை இணைத்தார். கவிதைகள் பாடல்களாகப் பயணம் செய்வது குறித்தும், அது அவரது ஆன்மாவில் ஒரு நித்திய தாக்கத்தை ஏற்படுத்தியது பற்றியும் பேசினார்.  
மேலும், அவர் தனது பிரபலமான எண்களான 'ஆகாஷ் எட்டோ நில் கைனோ..மேக் எட்டோ ஷண்டோர் கினோ..பிரிதிபிதா பாலோ கைனோ..போச்சோண்டோ ஹோய்னா' உள்ளிட்ட சில பாடல்களையும் பாடினார், இது அவர் முதலில் 'ஜ்வாலா' என்ற தியேட்டர் தயாரிப்பில் பாடிய பாடல். . இந்த நாடகத்தை ரித்விக் கட்டக் எழுதியுள்ளார், இது இறந்த ஆத்மாக்கள் தங்கள் வலியையும் வேதனையையும் பகிர்ந்து கொள்கிறது. கவிஞர் சுபாஷ் முகோபாத்யாயின் ‘பித் பிச்சே ஆச்சே தேவால்..ஹாத் பீட் ஆச்சே பிகிரி’ பாடலையும் பாடினார். சுபாஷ் முகோபாத்யாயின் ‘லோக் தா ஜான்லோனா’ கவிதையின் மற்ற விளக்கக்காட்சி உண்மையிலேயே நம் இதயங்களைத் தொட்டது. பணம் மற்றும் பொருள்சார்ந்த இன்பங்களுக்குப் பின் தங்கள் வாழ்க்கையை செலவழிக்கும்போது மனிதர்கள் தங்கள் ஆத்மாக்களைத் தொட முடியாத ஒரு கதை இந்த பாடலில் உள்ளது. அடுத்து நிரேந்திரநாத் சக்ரவர்த்தியின் ‘மிச்சுதான்’ வந்தது, இது குடும்பத்தையும் வேலையையும் தொடர்ந்து சமப்படுத்த வேண்டிய சாதாரண மனிதர்களின் வாழ்க்கையைப் பற்றி பேசுகிறது.  
ஆனால் அவரது தனிப்பட்ட விருப்பம் சக்தி சட்டோபாத்யாயின் ‘தோமர் அமர் மோத்தே சிலோ நீல் சூறாவளி.’ பாடகரின் குரல் ஜாய் கோஸ்வாமியின் ‘பிரக்டனுக்கு’ ஒரு புதிய பரிமாணத்தை அளித்தது, அங்கு ஒரு பெண் தனது முன்னாள் கணவரை நினைவுபடுத்துவதைக் காணலாம். லோபமுத்ரா ஜாய் கோஸ்வாமியின் ‘பெனிமதோப்’ தொடர்பான தனது ஏக்கம் பற்றிப் பேசினார், “என்னைப் பொறுத்தவரை, பெனிமதோப் எனது இசையின் உருவகம்.” மாலை சுனில் கங்கோபாத்யாயின் ‘ஷகோட்டா டல்ச்’ உடன் முடிந்தது. மாயாவில் உண்மையிலேயே ஒரு மயக்கும் மாலை, இது வாழ்க்கையின் போராட்டங்களையும் அற்புதமான இசைக் குறிப்புகளையும் ஒரு புதிய உயரத்திற்கு உண்மையிலேயே கலந்தது!
# லோபமுத்ரா மித்ரா

## ஒன்று (அ) ஒரு குழு பங்கெடுக்கும் இசைப் பதிவுகளுக்கான முழுமையான பட்டியல்

**நவீன பாடல்கள் ஆல்பங்கள்**  
- அன்யா ஹவா (1996)
- அன்யா ஹவர் அன்யா கான் (1999)
- சங்கோட்டா துல்சே (1999)
- பாலோபாஸ்டே போலோ (2000)
- டச்சே ஆகாஷ் (2001)
- கோபிடா தேக் கான் (2002)
- ஈ அபேலே (2003)
- ஈ கர் டோக்கோன் (2003)
- பிரன் கோலா கான் (2003)
- ஜோர் ஹோட் பரி (2004)
- ஏக் டுக்ரோ சாலை (2005)
- எமோனோ ஹோய் (2006)
- சாட்டா தோரோ(2007)
- போ இ போரா ஃபோ இ ஃபெயில் (2008)
- கால்ஃபுலுனி குகுமோனி (2009)
- மோன்போகிரா (2011)
- வந்தே மாதரம் (2014)
# லோபமுத்ரா மித்ரா

## தாகூர் பாடல்கள்

- பிஷ்மொய் (தாகூர் பாடல்கள்) (2004)
- கோத்தா சேஷே (தாகூர் பாடல்கள்)
- ஓ மோர் டோரோடியா (தாகூர் பாடல்கள்)
- மோன் ரெக்கோ (தாகூர் பாடல்கள், 2006)
- ஆனந்தா - தி எக்ஸ்டஸி (ஜாய் சர்க்கார் மற்றும் தர்பாடல் சாட்டர்ஜி இசை ஏற்பாடு, 2009)
- கோமா கோரோ பிரபு (2015)
# லோபமுத்ரா மித்ரா

## அடிப்படை ஆல்பங்கள்

- கபீர் சுமனுடன் லோபமுத்ரா மித்ரா பாடிய பாடல் பிட்டர் கோரே பிரிஸ்டி (1998-ல் வெளியானது)
- ஸ்ரீகாந்தோ ஆச்சார்யாவுடன் லோபமுத்ரா மித்ரா பாடிய பாடல் கண்பேலா (2004-ல் வெளியானது)
- ஸ்ரீகாந்தோ ஆச்சார்யாவுடன் லோபமுத்ரா மித்ரா பாடிய மற்றொரு பாடல் சுரேர் டோஷோர்.
- ஷாப்மோகன் (தாகூர் நடன நாடகம் - ஸ்ரீகாந்தோ ஆச்சார்யா மற்றும் பிறருடன்)
# லோபமுத்ரா மித்ரா

## கலப்பு

சுமன், நாச்சிகேதா, அஞ்சன், லோபமுத்ரா மற்றும் இந்திராணி சென் என இவர்கள் அனைவரும் சேர்ந்து பாடிய பாடல் தொகுப்பு சோட்டோ போரோ மைலி (1996-ல் வெளியானது)
# லோபமுத்ரா மித்ரா

## விருதுகள்

பாரம்பரிய உதவி மற்றும் டெனர் குரல் தரத்துடன் வடிவமைக்கப்பட்ட அவரது தனித்துவமான நாடக பாணிக்காக அவர் பல விருதுகளை வென்றார்.  
- அவரது இசை வாழ்க்கையின் 10 வது ஆண்டு நிறைவடைந்ததில் எச்.எம்.வி வழங்கிய தங்க வட்டு விருது.
- வங்காளத் திரைப்பட பத்திரிகையாளர்கள் சங்கம் - செடின் சைத்ரமாஷுக்கு சிறந்த பெண் பின்னணி விருது.
- பாலோபாஸ்ட் பாலோவுக்காக ஆனந்தபஜார் பத்ரிகாவிடமிருந்து 2001 ஆம் ஆண்டின் சிறந்த பாடகர் மற்றும் சிறந்த ஆல்பம்.
- சிறந்த பாடகர், ஸ்டார் ஜல்சா விருது, 2011.
# எகிப்தின் இருபத்தி ஆறாம் வம்சம்

**எகிப்தின் இருபத்தி ஆறாம் வம்சம்** (**Twenty-sixth Dynasty of Egypt** or **Dynasty XXVI**, **26th Dynasty** or **Dynasty 26**) பிந்தைய கால எகிப்திய இராச்சியத்தை ஆண்ட முதல் எகிப்திய வம்சம ஆகும். இவ்வம்சத்தினர் கீழ் எகிப்தில் (வடக்கு எகிப்து) பாயும் நைல் நதி வடிநிலத்தில் அமைந்த சைஸ் நகரத்தை தலைமையிடமாகக் கொண்டு கிமு 664 முதல் கிமு 525 முடிய 139 ஆண்டுகள் ஆண்டனர். கிமு 525-இல் பாரசீகத்தின் அகாமனிசியப் பேரரசினர் பண்டைய எகிப்தை கைப்பற்றினர். இத்துடன் பண்டைய எகிப்தில் எகிப்திய மக்களின் அரச வம்சம் முடிவுற்றது.
# எகிப்தின் இருபத்தி ஆறாம் வம்சம்

## வரலாறு

கிமு 656-இல் பண்டைய அண்மை கிழக்கின் புது அசிரியப் பேரரசின் பகுதிகளை கைப்பற்ற எகிப்தின் 25-வது வம்சத்தவர்கள முயன்ற போது, புது அசிரிய இராச்சியத்தின் பேரரசர் அசூர்பனிபால், 25-ஆம் வம்சத்தின் படையினரை விர்ட்டியடித்ததுடன், இவ்வம்சத்தினர் ஆண்ட குஷ் இராச்சியம், மேல் எகிப்து மற்றும் கீழ் எகிப்து பகுதிகளை கைப்பற்றினார். அசிரியர்கள் குஷ் இராச்சியம் மற்றும் எகிப்திய பகுதிகளை ஆள்வதற்கு இருபத்தி ஆறாம் வம்சத்தவர்களை தங்களுக்கு அடங்கிய சிற்றரசர்களாக நியமித்தனர். 26-வது வம்சமே எகிப்தியர்களின் இறுதி வம்சம் ஆகும். பின்னர் கிமு 525-இல் பாரசீகத்தின் அகாமனிசியப் பேரரசினர் பண்டைய எகிப்தை கைப்பற்றினர். இத்துடன் பண்டைய எகிப்தில் எகிப்திய மக்களின் அரச வம்சம் முடிவுற்றது..
# எகிப்தின் இருபத்தி ஆறாம் வம்சம்

## 26-வது வம்ச பார்வோன்கள்

எகிப்தின் 26-வது வம்ச மன்னர்கள், இருபத்தி நான்காம் வம்சத்தவர்களின் வழித்தோன்றல்கள் ஆவார்.  
| முதலாம் சாம்திக் | கிமு 664–610 | வகிபிரே | சைஸ் | மெகிடென்வெஸ்கேத் | குஷ் இராச்சியத்திரை வென்று மேல் எகிப்து மற்றும் கீழ் எகிப்தை ஒன்றிணைத்தார். |
| --- | --- | --- | --- | --- | --- |
| இரண்டாம் நெச்சோ | <></> | கிமு 610–595 | நவெஹெமிபிரே | விவிலியம் நூலில் இவரது பெயர் பல இடங்களில் குறிப்பிடப்படுகிறது. |  |
| இரண்டாம் சாம்திக் | <></> | கிமு 595–589 | நெபெரிபிரே | தகுயித் |  |
| ஆப்பிரீஸ் | <></> | கிமு 589–570 | ஹாய்ப்பிரே |  |  |
| இரண்டாம் அக்மோஸ் | கிமு 570–526 | கெனெம்-இப்-ரே | சைஸ் |  |  |
| மூன்றாம் சாம்திக் | <></> | கிமு 526–525 | அன்கேன்ரே | } |  |
# எகிப்தின் இருபத்தி ஆறாம் வம்சம்

## 26-வது வமசத்தின் காலவரிசை

<timeline>
ImageSize = width:800 height:auto barincrement:12
PlotArea = top:100 bottom:100 :100 :100
AlignBars = early  
DateFormat = yyyy
Period = from:-664 till:-500
TimeAxis = orientation:horizontal
ScaleMajor = unit:year increment:10 start:-664  
Colors =
id:canvas value:rgb(0.97,0.97,0.97)
id:PA value:green
id:GP value:red  
Backgroundcolors = canvas:canvas  
BarData =
barset:Rulers  
PlotData=
width:5 align: fontsize:S shift:(5,-4) anchor:till
barset:Rulers  
from: -664 till: -610 color:PA text:"Psamtik I (664–610 BC)"
from: -610 till: -595 color:PA text:"Necho II (610–595 BC)"
from: -595 till: -589 color:PA text:"Psamtik II (595–589 BC)"
from: -589 till: -570 color:PA text:"Wahibre Haaibre (589–570 BC)"
from: -570 till: -526 color:PA text:"Amasis II (570–526 BC)"
from: -526 till: -525 color:PA text:"Psamtik III (526–525 BC)"
barset:skip
</timeline>
# எகிப்தின் இருபத்தி ஆறாம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் இருபத்தி ஆறாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
# எகிப்தின் இருபத்தி ஆறாம் வம்சம்

## இதனையும் காண்க

- பெலுசியம் சண்டை (கிமு 525)
# அட்டான்

**அட்டான் (Attan)** என்பது ஆப்கானித்தானில் தோன்றிய நடனத்தின் ஒரு வடிவமாகும். அட்டான் போர் காலங்களில் அல்லது திருமணங்கள் அல்லது பிற கொண்டாட்டங்களில் (ஈடுபாடுகள், புத்தாண்டு மற்றும் முறைசாரா கூட்டங்கள்) பஷ்தூன்களால் நடத்தப்பட்ட ஒரு நாட்டுப்புற நடனமாக தொடங்கியது. இது இப்போது ஆப்கானித்தானின் தேசிய நடனமாக கருதப்படுகிறது.  
அட்டான் நடனத்தின் செயல்திறன் பஷ்தூன் கலாச்சாரத்தில் நீண்ட காலமாக இருந்து வருகிறது. இது பெரும்பாலும் பஷ்தூன் இன மக்களாலும், பிற இனத்தவர்களாலும் மேற்கொள்ளப்படுகிறது. 50 முதல் 100 நடனக் கலைஞர்கள் அடங்கிய ஒரு சிறப்பு வகை நடனமான அட்டான் நிகழ்த்தும்போது, சிவப்பு தாவணியை காற்றில் அசைத்து, இசைக்கலைஞர்கள் முரசு அடிக்கிறார்கள்.
# அட்டான்

## தோற்றம்

அட்டான் ஒரு பாரம்பரிய பஷ்தூன் நடனமாகும். இது பஷ்தூன் பேகன் நடனத்தின் பழமையான வடிவங்களில் ஒன்று என்று கூறப்படுகிறது. ஆரம்பகால சொராட்டிரியர்களின் ஒரு மத விழாவாக சிலர் கி.மு. 2000 ஆம் ஆண்டிலேயே அடையாளம் காண்கின்றனர். கலைஞர்கள் நடனமாடி நெருப்பைச் சுற்றி வந்து வழக்கமாக ஒரு இரு பக்கமும் வாசிக்கும் முரசுடன் நிகழ்த்தப்படுகிறது. நடனம் 5 நிமிடம் முதல் 30 நிமிடங்கள் வரை இருக்கலாம். அட்டானில் பல்வேறு பிராந்திய வேறுபாடுகள் உள்ளன. அவற்றில் மிகவும் பிரபலமானவை மஹ்சுடி, காபூலி, பக்கியாயா, ஷென்வாரி, காந்தஹரி, சிஸ்தானி, ஹெராட்டி, பாஷாய் மற்றும் நூரிஸ்தானி போன்றவை. யாம மன்னனின் காலத்தில், ஒரு போருக்குச் செல்வதற்கு முன்பு அட்டான் நிகழ்த்தப்பட்டது. ஏனெனில் அது போரில் வெல்ல முடியும் என்ற நம்பிக்கையை இராணுவத்திற்கு அளித்தது. அட்டான் ஆப்கானித்தானின் தேசிய நடனம் மற்றும் பாக்கிஸ்தானின் வடமேற்கு பிராந்தியங்களில் (கைபர்-பக்துன்க்வா மாகாணம் மற்றும் மேல் பலூசிஸ்தானின் சில பகுதிகள்) மிகவும் பிரபலமான நடனம் மற்றும் பண்டிகைகள், திருமணங்கள் மற்றும் பிற வகையான கொண்டாட்டங்களின் ஒரு பகுதியாக பரவியுள்ளது, மேலும் அதன் தோற்றம் பஷ்தூன் பகுதிகளிலிருந்து தோனிறியது.
# அட்டான்

## இயக்கம்

முரசு மற்றும் குழாய்களின் துணையுடன் நடனக் கலைஞர்கள் ஒரு வட்டத்தை உருவாக்குகிறார்கள். ஒருவருக்கொருவர் கைகோர்த்துக் கொண்டு ஒரு வட்டமாக சுற்றத் தயாராகிறார்கள். நடனம் மெதுவாகத் தொடங்குகிறது. இது படிப்படியாக வேகமெடுக்கும். சில நேரங்களில் இரண்டு அல்லது மூன்று மணிநேரம் இது நீட்டிக்கப்படுகிறது. தாளங்கள் மற்றும் பாடல்களில் மாற்றங்கள் செய்வதைத் தவிர வேறு எந்த இடைவெளியும் இல்லாமல் இது நிகழ்த்தப்படுகிறது.
# அட்டான்

## உடை

கலகலப்பான நடனத்தில் பங்கேற்கும்போது கலைஞர்கள் பெரும்பாலும் பாரம்பரிய ரெகாலியா என்ற ஒரு வகை உடைகளை அணிவார்கள். ஆண்களைப் பொறுத்தவரை, பக்கோல் (அடர்த்தியான கம்பளித் தொப்பி) வழக்கமாக அணியப்படுகிறது. அதே போல் ஒரு அடர்த்தியான கம்பளி ஆடை வழக்கமாக கொண்டாட்ட சந்தர்ப்பங்களில், ஆண்கள் இன்னும் சாதாரண தோற்றத்திற்காக கோட்டுகள் மற்றும் கழுத்துப்பட்டி அணிந்து கொள்வதைக் காணலாம்.. பெண்கள் பிரகாசமான, வண்ணமயமான ஆடைகளை அணிந்து இருப்பதைக் காணலாம். இந்த ஆடைகளை ஒளியின் அடையாளமாகக் கூறப்படும் சிறிய கண்ணாடியுடன் இணைக்கப்பட்டிருக்கும். சிறிய கண்ணாடிகள் சிறந்த விவரங்களைச் சேர்த்து, பெண்கள் நகர்ந்து நடனமாடும்போது விளக்குகளின் கீழ் பிரகாசிக்கின்றன.
# அட்டான்

## பாங்குகள் மற்றும் வகைகள்

பல பஷ்தூன் பழங்குடியினரில் அட்டான் வித்தியாசமாக நிகழ்த்தப்படுகிறது. அட்டானின் சில பாணிகள் போரின் கருப்பொருள்களை சித்தரிக்கின்றன. மற்றவைகள் கொண்டாட்டத்தை சித்தரிக்கின்றன. குறிப்பாக திருமணம், நிச்சயதார்த்தங்கள், குடும்பக் கூட்டங்கள் போன்ற நிகழ்வுகளுக்காகவும் வசந்தத்தின் வருகைக்கு ஒரு முன்னோடியாகவும் நிகழ்த்தப்படுகிறது.
# லோரன் லெகார்டா

**லோர்னா ரெஜினா பாடிஸ்டா லெகார்டா** (**Lorna Regina Bautista Legarda** ) (பிறப்பு: 1960 சனவரி 28, ) ஒரு பிலிப்பைன்ஸ் அரசியல்வாதியும், சுற்றுச்சூழல் ஆர்வலரும், கலாச்சார பணியாளரும் மற்றும் முன்னாள் பத்திரிகையாளருமாவார். இவர் தற்போது ஆன்டிக் சட்டமன்ற பிரதிநிதியாகவும் துணை சபாநாயகராகவும் பணியாற்றி வருகிறார். இவர் முன்பு இரண்டு முறை செனட்டராக பணியாற்றியுள்ளார்: 1998 முதல் 2004 வரை மற்றும் 2007 முதல் 2019 வரை. 1998 மற்றும் 2007 ஆகிய இரண்டு செனட்டரியல் தேர்தல்களில் முதல் பெண் என்ற பெருமைக்குரியவராவார் . இவர் இரண்டு முறை துணைக் குடியரசுத் தலைவர் பதவிக்குப் போட்டியிட்டார்: 2004 ஆம் ஆண்டில் பெர்னாண்டோ போ ஜூனியரின் துணையாகவும், மீண்டும் 2010 இல் மேனி வில்லரின் துணையாகவும் இருந்தார் .
# லோரன் லெகார்டா

## பின்னணி

2001 இல் , லெகார்டா ஐக்கிய நாடுகளின் சுற்றுச்சூழல் திட்டத்தால் அறிவிக்கப்பட்ட பரிசு பெற்றவர். பேரிடர் குறைப்புக்கான ஐக்கிய நாடுகள் சபையின் சர்வதேச வியூகத்தால் அறிவிக்கப்பட்டபடி ஆசியா மற்றும் பசிபிக் நாடுகளுக்கான பேரிடர் அபாயக் குறைப்பு மற்றும் காலநிலை மாற்ற தழுவலுக்கான 2008 பிராந்திய வெற்றியாளர் ஆவார். இவர் ஐக்கிய நாடுகள் சபையால் 2015ஆம் ஆண்டில் உலகளாவிய வெற்றியாளராக அறிவிக்கப்பட்டார்.  
20 காலநிலை பாதிக்கப்படக்கூடிய நாடுகளை உள்ளடக்கிய காலநிலை பாதிப்புக்குரிய மன்றத்திற்கு இவர் தலைமை தாங்கினார். பிலிப்பைன்ஸில் காலநிலை மாற்ற சட்டம் மற்றும் உள்நாட்டு வன்முறை எதிர்ப்பு சட்டம் போன்ற பல கலாச்சாரம், மனித உரிமைகள், கல்வி மற்றும் சுற்றுச்சூழல் தொடர்பான சட்டங்களை இவர் அறிமுகப்படுத்தினார். 1970 களில் இருந்து பழங்குடி மக்களின் உரிமைகளுக்கான ஆதரவின் காரணமாக பிலிப்பைன்ஸில் உள்ள பல பழங்குடி மக்கள் சமூகங்களால் இவர் கௌரவ இளவரசி மற்றும் உறுப்பினராக பெயரிடப்பட்டார்.  
இவர் பல முறை யுனெஸ்கோவிற்கு பிலிப்பைன்ஸின் முக்கிய பிரதிநிதியாக இருந்துள்ளார். 2016இல் தேசிய கலாசாரம் மற்றும் கலை ஆணையத்தின் மதிப்புமிக்க தங்கல் ஹரயா புரவலர் என்ற விருதைப் பெற்றவர். இவர் பிரான்சின் *செவாலியர்* மற்றும் இத்தாலியில் *கேவலியர்* என கௌரவிக்கப்பட்டார் . காலநிலை மாற்றம் குறித்த ஐக்கிய நாடுகளின் கட்டமைப்பின் மாநாட்டால் 2017 ஆம் ஆண்டில் தேசிய தழுவல் திட்டம் வெற்றியாளராக இவர் பெயரிடப்பட்டார். 2018 ஆம் ஆண்டில், லெகார்டா புதிதாக உருவாக்கப்பட்ட சர்வதேச அமைப்பின் ஆணையரானார்.
# லோரன் லெகார்டா

## ஆரம்ப கால வாழ்க்கை

லோரன் லெகார்டா 1960 ஜனவரி 28, அன்று மலபோனில் லோர்னா ரெஜினா பாடிஸ்டா லெகார்டா என்ற பெயரில் பிறந்தார். இவர் அன்டோனியோ கப்ரேரா லெகார்டா மற்றும் பெஸ்ஸி கெல்லா பாடிஸ்டா ஆகியோரின் ஒரே மகளாவார். இவரது தாய்வழி தாத்தா ஜோஸ் பி. பாடிஸ்டா, தற்காப்புக்கு முந்தைய சட்ட செய்தித்தாள், *மணிலா டைம்ஸ்* பத்திரிகையின் தலைமை ஆசிரியர் ஆவார். இளம்வயதில், இவர் அச்சு மற்றும் தொலைக்காட்சி மாதிரியாக தோன்றினார்.  
அவர் தொடக்கப் பள்ளியிலிருந்து உயர்நிலைப்பள்ளி வரை பிலிப்பைன்ஸ் அசெம்ப்சன் கல்லூரியில் பயின்றார். அங்கு பிரிவுபசாரச் சொற்பொழிவாற்றும் மாணவியாக இருந்தார். இவர் 1981ஆம் ஆண்டில் பிலிப்பைன்ஸ் டிலிமான் பல்கலைக்கழகத்தில் ஒளிபரப்பு தகவல்தொடர்புகளில் இளங்கலை பட்டம் பெற்றார். உ.பி. ஒளிபரப்பு சங்கத்தின் தலைவராகவும் இருந்தார்.
# செலினா பானு

**செலினா பானு** (**Selina Banu),** (அக்டோபர் 12, 1926 - ஜனவரி 26, 1983) ஒரு வங்காளதேசத்தைச் சேர்ந்த அரசியல்வாதி, சமூக ஆர்வலர் மற்றும் பெண்ணியவாதி ஆவார்.
# செலினா பானு

## ஆரம்ப கால வாழ்க்கை

செலினா பானு, பிரித்தானியாவின் இந்தியப் பேரரசில் கிழக்கு வங்காளத்திலுள்ள, பப்னாவில் மாவட்டத்தில், பிறந்தார். இவரது தந்தை வாசிம் உடின் அகமது வங்காள சட்டமன்ற உறுப்பினராக இருந்தார். இவர் கம்யூனிஸ்ட் ஆய்வுக் குழுவில் சேர்ந்தார். இவர் 1943 இல் பப்னா பெண்கள் பள்ளியிலும், 1945 இல் பப்னா எட்வர்ட் கல்லூரியிலும் பட்டம் பெற்றார். இவர் 1949 இல் பப்னா எட்வர்ட் கல்லூரியில் முதுகலை முடித்தார். இவர் 1961 இல் டாக்கா ஆசிரியர் பயிற்சி கல்லூரியில் பட்டம் பெற்றார். இவர் 1943 வங்காள பஞ்சத்தின் போது பெண்கள் தற்காப்பு சங்கத்தால் நிர்வகிக்கப்படும் உணவு மற்றும் தங்குமிடம் அளிக்கும் அகதி முகாம்களில் பணியாற்றினார்.
# செலினா பானு

## தொழில்

பானு, பப்னா அரசு பெண்கள் பள்ளியில் ஆசிரியராக பணியில் சேர்ந்தார். இவர் 1953 இல் அவாமி லீக்கில் சேர்ந்தார். மேலும், மாகாணக் குழுவின் மகளிர் செயலாளராக தேர்ந்தெடுக்கப்பட்டார். இவர், 1954இல், ஐக்கிய முன்னணியில் இருந்து கிழக்கு பாகிஸ்தான் மாகாண சபைக்கு தேர்ந்தெடுக்கப்பட்டார். அவாமி லீக்கால் பரிந்துரைக்கப்பட்டார். இலா மித்ராவின் காவல்துறை சிகிச்சையை இவர் விமர்சித்தார். மேலும் அவரைக் காவலில் வைக்கவும் கேட்டுக் கொண்டார். இவர் தேசிய அவாமி கட்சியின் மத்திய குழுவுக்கு தேர்ந்தெடுக்கப்பட்டார். பின்னர் இவர் ரங்க்பூர் அரசு பெண்கள் பள்ளியிலும், 1959 முதல் 1964 வரை நாரி சிக்க்சா மொண்டிரிலும் ஆசிரியராகப் பணியாற்றினார். இவர் பப்னா மத்திய பெண்கள் பள்ளியின் தலைமை ஆசிரியராக இருந்தார்.  
விழாவில் உரையாற்றிய டாக்கா பல்கலைக்கழக துணைவேந்தரான பேராசிரியர் *ஏஏஎம்எஸ் அரேஃபின் சித்திக்* இந்த புத்தகத்தை ஒரு அருமையான படைப்பு என்றும், இது இளம் தலைமுறையினருக்கு செலினாவைப் பற்றி அறிந்து கொள்ளவும், அவரது சித்தாந்தத்தைப் பின்பற்றி அவர்களின் வாழ்க்கையை கட்டியெழுப்பவும் உதவும் என்றும் குறிப்பிட்டார்.  
அரசியல்வாதியும் சமூக சேவையாளருமான செலினா பானு தனது வாழ்நாள் முழுவதும் அடக்குமுறை மற்றும் பாகுபாடு இல்லாத ஒரு சமூகத்தை நிறுவுவதற்கும், பொது மக்கள் தங்களின் உரிமைகளை உணர்ந்து கொள்வதற்கும் போராடியதாக புத்தக வெளியீட்டு விழாவில் கலந்துகொண்ட பேச்சாளர்கள் கருத்து தெரிவித்தனர்.
மேலும், பிரித்தானிய எதிர்ப்பு 'சுதேசி' இயக்கத்திலும் பின்னர் 1971 ஆம் ஆண்டு விடுதலைப் போரிலும் பங்கேற்ற செலினா, தான் வாழ்ந்த காலத்தில் ஒரு சமூக சேவகர், பிரபல அரசியல்வாதி மற்றும் சமூகத்தில் பின்தங்கியவர்களின் நண்பராக இருந்தார் என்றும் அவர்கள் கூறினர்.
# ஜெனானா

**ஜெனானா (Zenana);** என்பது இந்திய துணைக் கண்டத்தில் ஓர் இந்து அல்லது முஸ்லீம் குடும்பத்தைச் சேர்ந்த ஒரு வீட்டின் பகுதியைக் குறிக்கிறது. அதாவது இதன் நேரடிப் பொருள் "பெண்கள்" அல்லது "பெண்களைப் பற்றியது" என்பதாகும். வீட்டுப் பெண்களுக்கு ஒதுக்கப்படும் வீட்டின் பகுதி ஜெனானா என்று அழைக்கப்பட்டது. குடும்பத்தின் பெண்கள் வசிக்கும் ஒரு வீட்டின் உள் குடியிருப்புகள் தான் ஜெனானா. இந்த ஜெனானா முற்றிலும் பெண்களாலேயே நிர்வகிக்கப்பட்டது. . விருந்தினர்கள் மற்றும் ஆண்களுக்கான வெளிப்புற குடியிருப்புகள் *மர்தானா* என்று அழைக்கப்படுகின்றன. இவர்கள் கருத்தியல் ரீதியாக பர்தாவைப் பின்பற்றுபவர்கள், இது இந்திய துணைக் கண்டத்தில் உள்ள ஹரேம் என்பதற்கு இது சமமானதாகும்.  
பிரித்தானிய இந்தியாவில் கிறிஸ்தவ மிஷனரிகள் இந்த ஜெனானாவில் வசிக்கும் இந்திய பெண்களை ஜெனானா தூதுக்குழுக்கள் மூலம் அணுக முடிந்தது; மருத்துவர்கள் மற்றும் செவிலியர்களாக பயிற்சி பெற்ற பெண் குழுக்கள் அவர்களுக்கு சுகாதார சேவையை வழங்க முடிந்தது, மேலும் அவர்களின் சொந்த வீடுகளிலேயே அவர்களுக்கான சுவிஷேச நற்செய்திகளை ஜெனானா தூதுக்குழுவினர் பெறச் செய்தனர்.
# ஜெனானா

## முகலாய அரசவை வாழ்க்கை

அமைப்பு ரீதியாக முகலாய அந்தப்புரங்களான ஜெனானாக்கள் விதிவிலக்காக ஆடம்பரமான நிலைமைகளைக் கொண்டிருந்தது, குறிப்பாக இளவரசிகள் மற்றும் உயர் பதவியில் உள்ள பெண்களின் அந்தப்புரங்களான ஜெனானாக்கள் மிகவும் ஆடம்பரமாக இருந்தன. பெண்கள் குடியிருப்புகளை அணுகுவதில் கடுமையான கட்டுப்பாடுகள் இருந்ததால் அந்தப்புரங்களைப் பற்றிய நம்பகமான விளக்கங்கள் மிகக் குறைவு. இருப்பினும், இதுவரை முகலாயர்கள் காலத்தின் அரசவைப் பதிவுகள் மற்றும் பயணக் குறிப்புகளை மதிப்பீடு செய்யும் நவீன அறிஞர்கள் பெண்கள் தங்குமிடங்கள் முற்றங்கள், குளங்கள், நீரூற்றுகள் மற்றும் தோட்டங்களைக் கொன்டிருந்ததாக விவரிக்கின்றனர். அரண்மனைகள் கண்ணாடிகள், ஓவியங்கள் மற்றும் பளிங்குகளால் அலங்கரிக்கப்பட்டன. ஷாஜகான் மற்றும் மும்தாஜ் மஹால் ஆகியோரின் மகள் ஜஹானாரா புகழ்பெற்ற தனது சொந்த குடியிருப்பானது மதிப்புமிக்க தரைவிரிப்புகள் மற்றும் பறக்கும் தேவதூதர்களின் சுவரோவியங்களால் அலங்கரிக்கப்பட்ட்டிருந்தது. அரச வாழ்க்கைக்கான எடுத்துக்காட்டுகளில் சித்தரிக்கப்பட்டுள்ள பிற வசதிகள் ஓடும் நீரோட்டத்துடன் கூடிய நீர்நிலைகள், கவனமாக வடிவமைக்கப்பட்ட தோட்டங்கள் ஆகியவை அடங்கும்.
# ஜெனானா

## முகலாய அரசவை வாழ்க்கை

### வசிக்கும் மக்கள் தொகை

ஐரோப்பிய கற்பனையால் பிரபலப்படுத்தப்பட்ட உரிமைக்குட்பட்ட, கட்டுப்பாடுகளுடன் கூடிய செயல்பாட்டற்கான சிறை போன்ற இடமாக இருப்பதற்குப் பதிலாக ( ஓரியண்டலிசத்தைப் பார்க்கவும்), ஜெனானாவானது வீட்டுப் பெண் உறுப்பினர்களின் களமாக செயல்பட்டது, மனைவிகள் முதல் காமக்கிழத்திகள் வரை, விதவைகள், திருமணமாகாத சகோதரிகள் மற்றும் உறவினர்கள் வரை, மேலும் தொலைவில் சார்பு உறவினர்களாக கருதப்பட்ட உறவுகள். அந்தஸ்துள்ள பெண்கள் வாழும் இடமாக ஜெனானா இருந்தது. அக்பரின் அந்தப்புரமான ஜெனானாவில் 5000 பெண்கள் இருந்ததாகக் குறிப்புகள் தெரிவிக்கின்றன. மேலதிகமாக, உள்ளே வசிக்கும் பெண்களின் தேவைகளை நிறைவேற்ற பல்வேறு திறமை மற்றும் குறிக்கோள்கள் கொண்ட உதவியாளர்களால் ஜெனானா நிறைந்திருந்தது. வருகை தரும் நண்பர்கள், ஊழியர்கள் மற்றும் பொழுதுபோக்கு வீரர்கள் ,ஆயுதமேந்திய உயர் பயிற்சி பெற்ற பெண்களின் படைப்பிரிவுகள் வரை அனைவருமே தவிர்க்கமுடியாமல் பெண்களாக இருந்தனர். இந்தப் பெண்களின் படைப்பிரிவு உர்துபெகிஸ் என்று அழைக்கப்பட்டது இவர்கள் ஜெனானாவில் பெண்களை அழைத்துச் *செல்லவும்* பாதுகாக்கவும் நியமிக்கப்பட்டனர்.
ஜெனானாவுக்கு வலுவான நுழைவு. ]]
# ஜெனானா

## முகலாய அரசவை வாழ்க்கை

### நிர்வாகம்

*அக்பர்நாமா*,வின் ஆசிரியர் அபுல்-பாசல் இப்ன் முபாரக், என்பவரின் கூற்றுப்படி பேரரசர் அக்பரின் ஜெனானாவான பதேபூர் சிக்ரி உயர்குடிப் பெண்களின் அந்தப்புரமானது ஐயாயிரத்துக்கும் மேற்பட்ட பெண்களின் தாயகமாக விளங்கியது. ஒவ்வொருவருக்கும் தனிப்பட்ட சொந்த அறைகள் மற்றும் குடியிருப்புகளைக் கொண்டதாக அது இருந்தது.. ஜெனானாவின் அளவு என்பது அதற்குள் ஒரு சமூகமே இயங்கக்கூடிய அளவுக்குப் பெரியதாக இருந்தது. இதனால் இதனைப் பராமரிக்க முறையான நிர்வாகம் தேவைப்பட்டது; இந்த நிர்வாகிகள் அனைவரும் பெண்களாகவே இருந்தனர். அபுல் பசல் *ஜெனானாவை* பிரிவுகளாகப் *பிரிப்பதாக* விவரிக்கிறார், குடியிருப்பாளர்களின் நிதி மற்றும் நிறுவன தேவைகளுக்கு *ஏற்றவாறு தரோகாக்கள்* நியமிக்கப்படுகிறார்கள். பிற நிர்வாக பதவிகளில் *தெஹ்வில்தார்* அல்லது கணக்கு அதிகாரி, குடிமக்களின் சம்பளம் மற்றும் நிதி கோரிக்கைகளுக்கு பொறுப்பானவர். தரோகாக்களின் அணிகளில் இருந்து தேர்ந்தெடுக்கப்பட்ட பெண் ஊழியரான மஹால்தார்கள் மிக உயர்ந்த அதிகாரத்தில் இருந்தனர், அவர்கள் பெரும்பாலும் ஜெனானாவிலிருந்து நேரடியாக பேரரசருக்கு உளவுத்துறை ஆதாரமாக செயல்பட்டனர். அனகாக்கள்,எனப்படும் அரசவைத் தாதிகள் தங்கள் பதவியிலிருந்து உயர் பதவிகளுக்கு உயர்த்தப்பட்டனர், இருப்பினும் இந்தப் பதவியுயர்வின் நோக்கம் கண்டிப்பாக நிர்வாகத்திற்கானதாக இல்லை. .
# பிரேமசூத்திரம்

**பிரேமசூத்திரம்** (Premasoothram) என்பது 2018 ஆம் ஆண்டு மலையாள மொழியில் வெளியிடப்பட்ட காதல் சார்ந்த நகைச்சுவைத் திரைப்படம் ஆடும். இப்படத்தின் கதை, மற்றும் இயக்கம் சிசு அசோக்கன். இதன் கதை 1980 முதல் 1990 ஆம் ஆண்டுவாக்கில் நடப்பதாக காட்டப்படுகிறது. மேலும் கதாநாயகனாக பாலு வர்கீசு மற்றும் லிசுமோல் சோசி ஆகியோர் நடித்துள்ளனர். இப்படத்திற்கான இசையை கோபி சுந்தர் என்பவர் உருவாக்கியுள்ளர். 2018 ஆம் ஆண்டு மே மாதம் 11 ஆம் திகதி வெளியிடப்பட்டது.
# பிரேமசூத்திரம்

## கதை

பிரகாசன் (வினொத் சோசி) தனது பள்ளிப் பருவத்திலிருந்து தனக்குப் பிடித்த அம்முக்குட்டியை (லிசுமோல் சோசி) கல்லூரி பருவம் வரை காதலிக்கிறான். அவளிடம் பலவழிகளிலும் காதலைச்சொல்ல முயன்றும் முடியாமல் தன் நன்பன் மூலம் அவ்வூரில் குடியேறும் பிகேபி என்பவரிடம் யோசனை கேட்கிறான். அவர் சொல்லும் யோசனையின்படி பலதடவை முயன்றும் தோற்றுப்போகிறான். கடைசியில் தன் காதலை அவளிடம் சொல்லிவிடுகிறான். ஆனால் அதற்கு அவள் சம்மதித்தாளா இல்லையா என்பதே கதை.
# பிரேமசூத்திரம்

## நடிப்பு

- பாலு வர்கீசு பிரகாசன்
- லிசுமோல் சோசி அம்முக்குட்டி
- செம்பன் வினோத் சோசி அகஸ்தி
- சுதீர் காரமானா மனோகரன்
- வெட்டுக்கிளி பிரகாசு சுப்ரமணியன்
# மேடம் நு

**திரான் லி சுவான் (Trần Lệ Xuân)** (பிறப்பு: 1924 ஆகத்து 22- இறப்பு: 2011 ஏப்ரல் 24) ஆங்கிலத்தில் மிகவும் மேடம் நு என்று பிரபலமாக அறியப்பட்ட இவர் 1955 முதல் 1963 வரை தென் வியட்நாமின் முதல் பெண்மணியாக இருந்தர். அதிபர் தி நாகோ தின் தியாமின் சகோதரரும் மற்றும் தலைமை ஆலோசகராக இருந்த நாகோ தின் நுவின் மனைவி ஆவார். அதிபர் டியாம் வாழ்நாள் முழுவதும் திருமணம் செய்து கொள்ளாமல் இருந்ததால் இவரும் இவரது குடும்பத்தினரும் சுதந்திரமாக அரண்மனையில் அதிபருடன் சேர்ந்து வாழ்ந்ததால், இவர் முதல் பெண்மணியாக கருதப்பட்டார்.  
சில பௌத்த பிரிவினரின் அரசாங்க எதிர்ப்பு ஆர்ப்பாட்டங்கள் மற்றும் நாட்டில் வலுவான அமெரிக்காவின் செல்வாக்கைக் கண்டித்த இவரது கடுமையான கருத்துக்களுக்காக அறியப்பட்டார். அதிபர் தியாம் 1963இல் படுகொலை செய்யப்பட்ட பின்னர், இவர் பிரான்சுக்கு நாடுகடத்தப்பட்டார்.
# மேடம் நு

## ஆரம்ப ஆண்டுகளில்

"ஸ்பிரிங்ஸ் பியூட்டி" என்று பொருள்படும் திரான் லீ சுவான், பிரெஞ்சு இந்தோசீனாவின் ஹனோய் நகரில் ஒரு பணக்கார பிரபுத்துவ குடும்பத்தில் பிறந்தார். பின்னர் பிரெஞ்சு காலனித்துவ பேரரசின் ஒரு பகுதியாக இருந்தது. இவரது தந்தை தாத்தா பிரெஞ்சு காலனித்துவ நிர்வாகத்துடன் நெருக்கமாக இருந்தார். அதே நேரத்தில் இவரது தந்தை திரான் வான் சாங், பிரான்சில் சட்டம் பயின்றவர். மேலும் ஆளும் ஏகாதிபத்திய வம்சத்தில் திருமணம் செய்வதற்கு முன்பு மீகாங் டெல்டாவில் உள்ள பேக் லியூவில் பயிற்சி பெற்றவர். இவரது தந்தை ஜப்பானிய ஆக்கிரமிப்பின் கீழ் இந்தோசீனாவின் முதல் வெளியுறவு செயலாளராகவும் பணியாற்றினார். இவரது தாயார், தான் தி திரான், பேரரசர் டோங் கானின் பேத்தி மற்றும் பேரரசர் பாவோ டேயின் உறவினராவார் .
# மேடம் நு

## கல்வி

லைசீ ஆல்பர்ட் சர்ராட்டில் லூ சுயானின் கல்வி முற்றிலும் பிரெஞ்சு மொழியில் இருந்தது. பிரெஞ்சு வரலாற்றைப் பற்றியும், வியட்நாமிய வரலாறு பற்றியும், பிரான்சின் காடுகள் மற்றும் மலைகள் பற்றிய பாடல்களைப் பாடுவதையும் பற்றி ஒரு பள்ளி மாணவியாக இவருக்கு கற்றுக் கொடுக்கப்பட்டது. கல்வியின் நோக்கம் வியட்நாமிய அடையாளத்தை ஒழிப்பதும், இவரை ஒரு சரியான இளம் பிரெஞ்சு பெண்ணாக மாற்றுவதேயாகும். வியட்நாமில் பிரெஞ்சு கல்விக் கொள்கைகளின் நோக்கம் வியட்நாமியர்களை "மஞ்சள் தோல் கொண்ட பிரெஞ்சுக்காரர்களாக" ஆக்குவதே ஆகும். பிரெஞ்சு ஆசிரியர்கள் தங்கள் மாணவர்களுக்கு கற்பித்த செய்தி என்னவென்றால், பிரெஞ்சு மொழி கற்றுக்கொள்வது "நாகரிகம்" என்றும், வியட்நாமியராக இருப்பது "நாகரிகமற்றது" என்பதாகும்.
# மேடம் நு

## பிரெஞ்சு கற்றல்

ஹனோய் நகரில் உள்ள ஒரு புகழ்பெற்ற பிரெஞ்சு பள்ளியான லைசி ஆல்பர்ட் சர்ராட்டில் இருந்து வெளியேறினார். இவர் வீட்டில் பிரஞ்சு பேசினார். வியட்நாமிய மொழியில் எழுத முடியவில்லை. இவர் தனது உரைகளை பிரெஞ்சு மொழியில் எழுதி அவற்றை வியட்நாமிய மொழியில் மொழிபெயர்த்தார். பாலே மற்றும் பியானோவை நேசித்த ஒரு ஆணியல் பெண் என்ற முறையில் தனது இளமை பருவத்தில் புகழ் பெற்றார். ஒருமுறை ஹனோயின் தேசிய அரங்கில் தனியாக நடனமாடினார்.
# மேடம் நு

## திருமணம்

மே 1943 இல், இவரது 18 வயதில் இவரை விட பதினான்கு வயது மூத்தவரான நு என்பவரை திருமணம் செய்து கொண்டார். வியட்நாமிய வழக்கப்படி இவர் "சிறிய மருமகள்" என்று குறிப்பிடப்பட்டார். நுவை மணந்தவுடன், மகாயான பௌத்தத்திலிருந்து இவரது கணவரின் மதமான ரோமன் கத்தோலிக்க மதத்திற்கு மாறினார்.
# கீர்த்தி ஜெயக்குமார்

**கீர்த்தி ஜெயக்குமார்** (Kirthi Jayakumar) (பிறப்பு: 1987 திசம்பர் 15) இவர் ஓர் இந்திய மகளிர் உரிமை ஆர்வலராகவும், சமூக தொழில்முனைவோராகவும், அமைதி ஆர்வலராகவும், கலைராகவும், வழக்கறிஞராகவும் மற்றும் எழுத்தாளராகவும் இருக்கிறார். இவர் ஒரு காமன்வெல்த் நட்டுகளின் உதவித்தொகைப் பெற்ற அறிஞராவார்.  
இவர் தி ரெட் எலிபென்ட் அறக்கட்டளை என்ற ஒரு அறக்கட்டடளையை நிறுவினார். இது கதை சொல்லல், குடிமக்களிடையே அமைதியை கட்டமைத்தல் மற்றும் பாலின சமத்துவத்திற்கான செயல்பாட்டை அடிப்படையாகக் கொண்டது. கொள்கை, சட்ட மற்றும் நிறுவன மட்டங்களில் பாலினம் குறித்த உலகளாவிய புரிதலை விரிவுபடுத்துவதை நோக்கமாகக் கொண்ட ஒரு முன்முயற்சியான பாலின பாதுகாப்பு திட்டத்தையும் இவர் நிறுவினார்.
# கீர்த்தி ஜெயக்குமார்

## சுயசரிதை

இந்தியாவின் பெங்களூரில் கீர்த்தி பிறந்தார். தமிழ்நாட்டின் தலைநகராமான சென்னையில், ஸ்கூல் ஆஃப் எக்ஸலன்ஸ் ஆஃப் லா என்ற கல்லூரியில் சட்டம் பயின்றார்.  
கோஸ்டா ரிக்காவின் அமைதி பல்கலைக்கழகத்திலிருந்து ஒரு சமகால உலகில் நிலையான அமைதியில் தனது முதுகலைப் பட்டம் பெற்றார். இவர் தற்போது கோவென்ட்ரி பல்கலைக்கழகத்தின் நம்பிக்கை, அமைதி மற்றும் பாதுகாப்பு மையத்தில் ஒரு மாணவராக உள்ளார். காமன்வெல்த் உதவித்தொகையில் அமைதி மற்றும் மோதல் ஆய்வுகளில் முதுகலைப் பட்டம் பெற்றுள்ளார். இவர் ஐ.நா. இணையவழி தன்னார்வலராகவும், மற்றும் ஒரு சுதந்திரமான பத்திரிகையாளராகவும் பணியாற்றியுள்ளார்.
# கீர்த்தி ஜெயக்குமார்

## கலைஞர்

ஒரு கலைஞரன கீர்த்தி , "ஜென் டூடுல்களை" சரிபடுத்த பேனா மற்றும் மை ஆகியவற்றை பயன்படுத்துகிறார். பாலின சமத்துவம் மற்றும் அமைதிக் கல்விக்கான தனது செயல்பாட்டை வெளிப்படுத்த ஒரு வழிமுறையாக இவர் டூட்லிங்கைப் பயன்படுத்துகிறார்.
# கீர்த்தி ஜெயக்குமார்

## டூடுல்

இவர் இன்ஸ்ட்டாகிராம்<nowiki/>அடிப்படையிலான ஒரு திட்டத்தை பெம்சைக்ளோபீடியா என்ற பெயரில் *நடத்துகிறார்.* அங்கு இவர் வயது மற்றும் உலகம் முழுவதிலுமிருந்து பெண்களை ஊக்குவிக்கும் உருவப்படங்களை டூடுல் செய்கிறார். இந்த ஓவியங்களின் கீழ் அவர்களின் கதைகளை கையாளுகிறார். *ஃபெமிசைக்ளோபீடியாவின்* கதை 2017 பிப்ரவரியில் கதைக்கான விருதை வென்றது.  
*ஃபெமிசைக்ளோபீடியாவின்* ஒரு பகுதியாக சென்னையில் உள்ள அமெரிக்க துணைத் தூதரகத்தில் சர்வதேச மகளிர் தினம் மற்றும் மகளிர் வரலாற்று மாதத்திற்கான கண்காட்சியை கீர்த்தி தொகுத்து வழங்கினார்.
# கீர்த்தி ஜெயக்குமார்

## செயற்பாட்டாளர்

கீர்த்தி பெண்கள் உரிமைகள் பிரச்சினைகள் மற்றும் அமைதி மற்றும் மோதல்களில் ஒரு ஆர்வலரும் ஆவார். இவர் தி ரெட் எலிபென்ட் அறக்கட்டளையை நடத்தி வருகிறார். ஐ.நா இணைய வழி தன்னார்வத் திட்டத்தின் மூலம் "16 குடிமைச் சமூகங்கள் மற்றும் ஐ.நா. முகவர் நிறுவனங்களுடன்" இவர் *டெக்கான் குரோனிக்கிள் / ஆசிய யுகத்தின்* கட்டுரையாளருமாவார்.
# கீர்த்தி ஜெயக்குமார்

## எழுத்தாளர்

*ஸ்டோரிஸ் ஆஃப் ஹோப்* என்ற சிறுகதைத் தொகுப்பை எழுதியுள்ளார். சிரியாஸ் ரப்பிள் மற்றும் டூட்லர்ஸ் ஆஃப் டிமாஷ்க் - எ ஹார்ட் ரெஞ்சிங் டேல் ஆஃப் ஹோப் ஆகியவற்றின் தொகுப்பான *தி* டோவ்ஸ் லாம்ன்ட் என்ற சிறுகதைத் தொகுப்பையும் எழுதியுள்ளார். இவர் 2011இல் அமெரிக்கக் குடியரசுத்தலைவர் சேவைகள் பதக்கத்தையும் 2012 மற்றும் 2013இல் ஐக்கிய நாடுகளின் இணையவழி தன்னார்வ விருதுகளையும் பெற்றுள்ளார்.
# கீர்த்தி ஜெயக்குமார்

## நாடக அரங்கம்

கீர்த்தி, ஃபிராங்க்லி ஸ்பீக்கிங் என்ற ஒரு நாடகத்தையும் எழுதினார். இது அன்னே ஃபிராங்கின் டைரி முடிவடையும் இடத்திலிருந்து தொடங்குகிறது. இந்த நாடகம் உலகின் பல்வேறு பகுதிகளிலும் உள்ள மோதல் மண்டலங்களைச் சேர்ந்த எட்டு இளம் பெண்களின் குரல்களை பதிவு செய்கிறது, மேலும் தி டைரி ஆஃப் அன்னே ஃபிராங்கின் பத்திகளுடன் இது பிரிக்கப்பட்டுள்ளது.